1600-luvun ensikymmen



Tapahtui vuosikymmenen aikana 
 Vuonna 1594 alkanut Irlannin yhdeksänvuotinen sota jatkui, kun irlantilaisjoukot hyökkäsivät Etelä-Irlannin Munsteriin. Kuningatar Elisabet lähetti Irlantia valloittamaan Mountjoyn paroni Charles Blountin, joka onnistuikin saavuttamaan menestystä. Hän ei pyrkinyt nopeisiin tuloksiin vaan rakensi vahvoja linnakkeita valtaamiinsa sillanpääasemiin ja ulotti siten Englannin pysyvän vallan vähä vähältä yhä pidemmälle. Sota päättyi 1603 Englannin voittoon.
 Ruotsin kuningas Sigismund menetti heinäkuussa 1599 kruunun Kaarle IX:lle vallankaappauksessa. Sigismund ei koskaan myöntänyt Ruotsin kruunuun menetystä, vaan piti itseään kuolemaansa saakka Ruotsin oikeana hallitsijana. Sen sijaan Ruotsin Linköpingin valtiopäivillä helmi–maaliskuussa 1600 säädyt tunnustivat Kaarlen nousun valtaan.
 Venäjällä oli sekasorron aika, jolloin tsaarit vaihtuivat parin vuoden välein ja jolloin käytiin Puolan–Venäjän sotaa.
1602 Hollannin Itä-Intian kauppakomppania perustettiin.
1603 Englannin ja Skotlannin kuningaskunnat yhdistyvät.
 Japanin Sengoku-kausi päättyi 1603 ja Edo-kausi alkoi.
 Espanjalainen veronkantaja Miguel de Cervantes joutui vankilaan veronkierron takia ja kirjoitti 1603 vankilassa romaanin Don Quijote. Kirjoittaja pyrki teoksessa pilkkaamaan aikansa ritariromaanin kaavamaisuutta.
1604 Taivaalla nähtiin Keplerin supernova (SN 1604). Tämä on viimeisin omassa galaksissamme havaittu supernova.
1605 Oulun kaupunki perustettiin.
1606 Vaasan kaupunki perustettiin.
 Hollantilainen Willem Janszoon löysi Australian pohjoisosan, kun hän purjehti Cape Yorkin niemimaan läheltä vuonna 1606. 
 Jamestown perustettiin 1607 ensimmäisenä englantilaisten siirtokuntana Pohjois-Amerikassa.
 Tutkimusmatkailija Henry Hudson kartoitti Pohjois-Amerikkaa.
 Fyysikko Johannes Kepler esitti kaksi ensimmäistä Keplerin lakia vuonna 1609.
 Tähtitieteilijä Galileo Galilei rakensi kaukoputken Venetsiassa 1609.

Tärkeitä henkilöitä
 Henrik IV, Ranskan kuningas
 Rudolf II, Pyhän saksalais-roomalaisen keisarikunnan keisari
 Matias, Pyhän saksalais-roomalaisen keisarikunnan keisari
 Filip III, Espanjan ja Portugalin kuningas
 Albrekt Fredrik, Brandenburg-Preussin vaaliruhtinas
 Juhana Sigismund, Brandenburg-Preussin vaaliruhtinas
 Paavali V, paavi
 Leo X, paavi
 Kaarle IX, Ruotsin kuningas
 Vasili Šuiski, Venäjän tsaari
 Jaakko I, Englannin kuningas
 Elisabet I, Englannin kuningas
 Ahmed I, Osmanien valtakunnan sulttaani
 Go-Yōzei, Japanin keisari
 Wanli, Kiinan keisari
 Johannes Kepler, saksalainen tähtitieteilijä
 Galileo Galilei, italialainen tähtitieteilijä
 William Harvey, englantilainen lääketieteilijä
 Francis Bacon, englantilainen filosofi ja valtiomies
 William Shakespeare, englantilainen näytelmäkirjailija

1600-luku